שיתוף במשרה

שיתוף במשרה (באנגלית, "Job sharing") הוא הסדר העסקה שבו שני עובדים או עובדות מחלקים ביניהם משרה אחת. העובדים חולקים את הפעילות והחובות הכרוכים במשרה, ואת השכר וההטבות הניתנים בגינה.<ref name=":0"></ref> הסדר זה נוח לעובדים המעוניינים בעבודה במשרה חלקית, כגון סטודנטים ואמהות, משום שהוא מאפשר להם להשתלב גם בתקנים שבהם נדרשת משרה מלאה.<ref name=":0" /><ref name=":2"></ref> בישראל, הסדר זה אינו נפוץ.

== היסטוריה ==
שיתוף במשרה קיים בבריטניה, אוסטרליה, ניו זילנד ובארצות הברית לכל הפחות משנות השבעים והשמונים.<ref name=":5" /> בשנות האלפיים, שיתוף במשרה הפך לשכיח יותר, בעקבות ההצלחה המקצועית הגוברת של נשים, וניסיונן למצוא הסדרי עבודה אלטרנטיביים. לידתו של האינטרנט הקלה על שיתוף המידע בקרב משתפי משרה. בשנת 2007, סקר בריטי מצא ש-12% מהנשאלים ניצלו הזדמנות של שיתוף במשרה.

== תיאורי מקרה ==
בסוף המאה ה-20, כ-60% מהאוניברסיטאות בבריטניה השתמשו בשיתוף משרה. סקר של מנהלי משאבי-אנוש ב-78 אוניברסיטאות הסיק שכדי לכסות את ההוצאות הנלוות של הסדר זה, הפרודוקטיביות של העובדים צריכה לעלות רק בשליש אחוז. <ref></ref> שיתוף במשרה מסייע גם למטפלות סיעודיות ממזרח אירופה, לעבוד במשמרות של 3–4 חודשים במערב אירופה, וכך לשמור על קשר עם משפחתן. <ref></ref> ניתן להפעיל שיתוף במשרה גם בקרב מנהלים בכירים.<ref name=":5" /> בשנת 2007, שני מהנדסים בחברת פורד הורשו לשתף משרה בתכנון מחדש של דגם האקספלורר קרוסאובר 2011.<ref name=":5" /> דוגמה לשיתוף במשרה נעשתה בבית הספר לרוקחות באוניברסיטת טנסי שבארצות הברית. צעד זה נעשה על מנת להרחיב את תעסוקת הנשים, והצליח ביעד זה. <ref></ref>

== יתרונות וחסרונות ==
=== יתרונות ===
אחד היתרונות הבולטים של שיתוף במשרה הוא הפחתת הלחץ בקרב העובדים והעובדות. שיתוף במשרה מאפשר לעובדים להגיע לרמה טובה יותר של איזון עבודה-חיים, וזו אחת הסיבות לרצון של עובדים להשתמש בו. שיתוף במשרה נוח במיוחד לנשים ולאלה המחפשים יותר זמן פנוי לעצמם.<ref name="javitch"></ref>

עבור המעסיק, היתרון בשיתוף במשרה הוא בשמירה על עובדים והגדלת ההון האינטלקטואלי והניסיון. בנוסף לכך, הסדר זה מאפשר למשוך עובדים חדשים.<ref></ref> סקר בריטי משנת 2011 מצא ש-61% מהנשים מעוניינות באפשרות לשיתוף במשרה. 87% מהעונים לסקר אמרו שהאפשרות לשיתוף משרה יכולה להכריע אם הם יישארו במקום העבודה.<ref name=":5" />

=== חסרונות ===
אף על פי ששיתוף במשרה הוא סוג של עבודה במשרה חלקית, הוא יוצר אתגרים ייחודיים.<ref name=":3" /> אחד הקשיים שעלול להיווצר בשיתוף במשרה הוא כאשר שני העובדים המשתפים את המשרה לא מצליחים להגיע להסכמים ביניהם לגבי דרך העבודה, השכר, העומס והחופשות. שיתוף במשרה עלול גם לגרום לעובד להרגיש פחות חיוני וכך לפגוע בפרודוקטיביות שלו לאורך זמן.<ref name=":4">7.Crampton, Suzanne; Douglas, Ceasar; Hodge, John; and Mishra, Jitendra (2003) "Job Sharing: Challenges and Opportunities," Seidman Business Review: Vol. 9: Iss. 1, Article 11.Available at: h p://scholarworks.gvsu.edu/sbr/vol9/iss1/11</ref> בנוסף, יכולה להיות סטיגמה שלילית על עובדים הבוחרים לעבוד בשיתוף משרה, והם עלולים להיתפס כעובדים בלתי מחויבים.<ref name=":2" />

הקושי עבור המעסיק יכול להיווצר כאשר נדרשים מאמצים וזמן לייצר הסכמות בין השותפים למשרה. בנוסף, הכשרת שני עובדים לעבודה שיכולה להתבצע על ידי עובד אחד, עלולה להגדיל את העלויות הניהוליות. מעסיקים עלולים גם להתקשות במציאת עובדים ועובדות המעוניינים לעבוד בהסדר שכזה.

== המלצות ליישום ==
כדי לנהל היטב את ההסדר של שיתוף במשרה, מומלץ לעקוב אחר מספר המלצות. בבחירת השותף, כדאי לבחור שותף שאיתו קל לתקשר, לשתף פעולה וגם להתווכח.<ref name=":2" /> עם זאת, מומלץ לבחור שותף בעל כישורים, ניסיון וגישה משלימים, כדי להעשיר את התפקיד.<ref name=":2" /><ref name=":5"></ref> עובדים בשיתוף משרה צריכים להיות גמישים ובעלי מחויבות ארגונית גבוהה.<ref name=":3"></ref> לאחר בחירת השותף, יש להחליט איך לפצל את העבודה. מודל אחד, הנקרא "מודל האיים" דוגל בחלוקת האחריות כך שכל שותף מבצע משימות אחרות. המודל השני נקרא "מודל התאומים", ובו שני השותפים מבצעים את אותם התפקידים, אך בימים אחרים.<ref name=":2" /> על מנת שההסדר יצליח, יש לוודא שקיימת תמיכה מצד ההנהלה, במיוחד אם הרצון להסדר מגיע מהעובדים.<ref name=":2" /> בנוסף לכך, יש ליידע את כל האנשים שיהיו בקשר עם העובדים - לקוחות, עמיתים וספקים - כדי שלא תהיינה תקלות. לבסוף, מומלץ להחליט על תקופת ניסיון ואחריה לנסות ולתקן את הדרוש תיקון.<ref name=":2" />

=== "מודל האיים"<ref></ref> ===
עובדי שיתוף במשרה עובדים ללא תלות זה בזה, במשימות שונות. אלו שני עובדים החולקים משרה אחת אך לא את עומס העבודה שלה. העובדים מתמחים בתחומים שונים של חובות התפקיד דבר המאפשר להם מיקוד טוב יותר בעת ביצוע התפקיד. לרוב מעסיקים אינם מאפשרים לעבוד פחות שעות מכיוון שזה מפחית בפרודוקטיביות ועל כן היתרון למעסיקים במודל זה, היא האפשרות להעסיק שני עובדים עם שתי התמחויות שונות ללא הגדלת העלויות הניהוליות<ref></ref> 

=== "מודל התאומים" ===
נקרא גם מודל שיתוף משרות שני העובדים חולקים משרה אחת עם עומס העבודה שלה. הם עובדים על אותם הפרויקטים, בימים שונים בשבוע. יש להם אחריות משותפת כצוות מה שדורש תקשורת יעילה בין השניים.

שעות העבודה השבועיות של שני העובדים מתפצלים בדרך כלל לשתי דרכים:

* ימים מפוצלים- כלומר, אדם אחד עובד בימי ראשון ושלישי בעוד שהעובד האחר תופס את אותו התפקיד בימי שני ורביעי. ושניהם עשוים לעבוד ביום חמישי עבור עדכונים קלים ובניית יחסי עבודה טובים.
* שבועות מפוצלים- כלומר, אדם אחד עובד שבוע אחד, בעוד שהעובד האחר עובד שבוע אחרי זה. 

== השוני בין שיתוף במשרה למשרה חלקית ==
שיתוף במשרה בשונה ממשרה חלקית, יכול להיות גם משרת ניהול. היא מתחלקת בין שניים ומאפשרת לכל אחד מהשותפים יותר גמישות. היא הפכה לשיטה פופולרית בקרב מדינות רבות בעולם ,ומאפשרת להורים עובדים איזון טוב יותר בין עבודה לחיים.<ref></ref> זוהי דרך עיקרית להתמודד עם האי שוויון בין המינים בשוק העבודה. במשרה משותפת שעות העבודה והמשכורת מחולקת בהתאם לתחומי האחריות ואופי העבודה: יש בעולם מי שמחלקים שעות או ימי עבודה, עובדים שבוע־שבוע או כל פתרון מתאים אחר.

משרה חלקית ברוב מקומות העבודה דורשת פחות הכשרה מקצועית, אחריות ומעורבות. משרה זו משולמות לפי מספר השעות שאתה יכול לבצע ביום שכר נתון.<ref></ref> 

== ראו גם ==
*תעסוקה גמישה

== קישורים חיצוניים ==
* 

== הערות שוליים ==

קטגוריה:משאבי אנוש
קטגוריה:עבודה